62021CO0087_INF
2021 m. spalio 14 d. Teisingumo Teismo (šeštoji kolegija) nutartis
NSV ir NM
(Byla C‑87/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Vartotojų apsauga – Direktyva 93/13/EEB – Nesąžiningos sąlygos sutartyse su vartotojais – Taikymo sritis – 1 straipsnio 2 dalis – Sutarčių sąlygos, atspindinčios įstatymų ar kitų teisės aktų privalomąsias nuostatas – Paskolos užsienio valiuta sutartys – Su valiutos keitimo rizika susijusios sąlygos, kuriomis į sutartį perkelta dispozityvi nacionalinės teisės nuostata – Tariamas paskolą suteikiančiam bankui tenkančios pareigos informuoti pažeidimas – Sąžiningumo reikalavimas – Nacionalinio teismo pirmenybės tvarka atliekamas nagrinėjimas, atsižvelgiant į Direktyvos 93/13 1 straipsnio 2 dalį“
1.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Išimtis, numatyta sutarčių sąlygoms, atspindinčioms privalomąsias įstatymų ar kitų teisės aktų nuostatas – Patikrinimas, kurį turi atlikti nacionalinis teismas
(Tarybos direktyvos 93/13 1 straipsnio 2 dalis)
(žr. 24–27 ir 31 punktus)
2.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Išimtis, numatyta sutarčių sąlygoms, atspindinčioms privalomąsias įstatymų ar kitų teisės aktų nuostatas – Su valiutos keitimo rizika susijusi sąlyga, dėl kurios nebuvo atskirai derėtasi ir kuri atspindi dispozityvią nacionalinės teisės nuostatą – Nuostata, taikytina nesant kito sutarties šalių susitarimo – Direktyvos netaikymas – Apimtis
(Tarybos direktyvos 93/13 1 straipsnio 2 dalis)
(žr. 29, 33, 42 punktus ir rezoliucinę dalį)
3.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Neįtraukimas sutarties sąlygų, atspindinčių dispozityvias nacionalinės teisės nuostatas – Nacionalinio teismo pareiga pirmenybės tvarka išnagrinėti neįtraukimo poveikį, o ne tokių sąlygų nesąžiningumo vertinimo išimties poveikį
(Tarybos direktyvos 93/13 1 straipsnio 2 dalis ir 3,4 ir 5 straipsniai)
(žr. 38–41 punktus)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 1 straipsnio 2 dalį reikia aiškinti taip: vartotojo ir verslininko sudarytoje paskolos užsienio valiuta sutartyje esanti sąlyga, kuria į tą sutartį įtraukta dispozityvi nacionalinės teisės nuostata, nepatenka į šios direktyvos taikymo sritį, net jei:
–
nacionalinis įstatymų leidėjas neįvertino šios nacionalinės teisės nuostatos, siekdamas užtikrinti vartotojo ir verslininko interesų pusiausvyrą konkrečiame su vartotojais sudarytų banko paskolos sutarčių kontekste;
–
šią sąlygą į atitinkamą sutartį verslininkas įtraukė neįvykdęs savo pareigos suteikti informaciją ir užtikrinti skaidrumą;
–
yra įrodymų, leidžiančių daryti prielaidą, kad minėtą sąlygą atitinkamas verslininkas įtraukė į sutartį nesąžiningai, nes jis negalėjo nežinoti, kad dėl tokios sąlygos taikymo gali atsirasti žymus minėtos sutarties šalių teisių ir pareigų disbalansas vartotojo nenaudai.
(
1
)	OL C 206, 2021 5 31.